Foto: REUTERS 22 dekabr kechki vaqt Honduras turmalaridan birida mahbuslar orasida ommaviy qotillik yuz berdi. Mahbuslar o‘rtasida chiqqan nizo vaqtida 19 kishi halok bo‘lgan. Ta’kidlanishicha, tartibsizliklar mamlakatning markaziy qismida joylashgan Porvenirdagi turmalardan birida yuz bergan. Ushbu voqea Hondurasda 3 kun ichidagi ikkinchi shunday voqea bo‘lmoqda. 21 dekabrda Hondurasning Tela shahridagi turmada mahbuslar orasida yuz bergan otishmada 18 kishi halok bo‘lgan. Bundan bir hafta oldin mamlakat rahbariyati axloq-tuzatish tizimida favqulodda vaziyat e’lon qilib, milliy axloq-tuzatish instituti vakolatlarini to‘xtatgandi. Jazoni ijro etish tizimi va balog‘atga yetmaganlarni qamoqda ushlab turish markazlarini boshqarish uchun javobgarlik qurolli kuchlar va milliy politsiyaga topshirilgan.